เราเห็นว่ามีเมนูออกใหม่เป็นมะม่วง สาวขนมที่ชอบ ทานมะม่วงอย่างเราไม่ยอมพลาดค่ะ

มาถึงก่อนเที่ยง เพราะคิดว่าจะเปิดตามเวบาเปิดห้าง แต่ไม่ใช่ค่ะ สาขานี้จะเปิดเวลาเที่ยงวัน ถึงเที่ยงคืนค่ะ

- Mango Sticky Rice Kakigori 265 บาท
น่ำแข็งใสน้ำดอกไม้สอดไส้ข้าวในด้วยข้าวเหนียวมูนและมะม่วงสุกชิ้นพอดีคำ ด้านบนราดด้วยครีมกะทิสด โรยหน้าด้วยถั่วเหลืองอบกรุบกรอบ และยังเสริฟพร้อมครีมกะทิสด และซอสมะม่วง มาถ้วยเล็กๆอีกด้วยค่ะ

น้ำแข็งใสมะม่วงรสออกหวานเบาๆมะม่วงจางๆ ครีมกะทิสดอร่อยมาก ฟูๆเบาๆหวานมันเค็มนิดๆลงตัวสุดๆ ซอสมะม่วงมีรสเปรี้ยวเบาๆเพิ่มรสชาติได้ดีค่ะ ข้างในยังมีข้าวเหนียวนุ่มๆชุ่มกะทิ กับมะม่วงสุกหวานหอม ทานรวมๆกันหมด อร่อยมากๆค่ะ ชอบมากจนอยากกลับมาทานเมนูนี้อีกเลยค่ะ

- Lavender Lychee Soda 115 บาท เป็นน้ำลิ้นจี่ผสมลาเวนเดอร์และโซดา รสชาติจะหวานเบาๆซ่าๆโซดา ลิ้นจี่หอมๆดี ส่วนลาเวนเดอร์กลิ่นเบามากจนต้องถามกันว่าใส่หรือเปล่า >.< แต่พอลองคนๆก็จะได้ความหอมลาเวนเดอร์จางๆค่ะ
 
เมนูน้ำแข็งใสข้าวเหนียวมะม่วงจะมีถึงวันที่ 15 มิถุนายนนี้เท่านั้นนะคะ ใครอยากลองรีบๆเลยนะจ้า

น้ำชาฟรีบริการตัวเอง เพื่อนๆเคยสงสัยมั้ยคะว่าเป็นน้ำอะไร หอมๆดีจัง เราก็ได้คำตอบจากที่ร้านว่าเป็นชาผลไม้รวมค่ะ ซึ่งมักจะมี 3 ตู้ ดูแล้วก็งงเนอะว่าทานตู้ไหนก็คล้ายๆกัน แต่ทานยังไง ตู้กลางก็หอมอร่อยที่สุด ว่ามั้ย ^_^